Helavalkeilla
Nyt aika on lemmen ja leikinnän,
 siks’ liehuupi Tiltun liina,
 siks’ Laitisen viulu niin villisti soi
 ja pojat ne hihkuvi: hih, hei, hoi!
 Teki totta se Santerin viina.

 Se hurmaa, herpaa ja jännittää
 tämä keväinen lemmen kiima;
 nääs tuoksuja metsä on tulvillaan,
 helavalkeat heittävät hohdettaan
 ja poissa on talven viima.

 Kevät kiitävi pois, ken ei leikissä ois? –
 Käy kanssani tanssiin, Tiina.
 Kas, tuolla jo tyttöset piirihin käy,
 siis sinne sä, impeni, ennättäy,
 vie kanssasi Juntturin Miina.

1912.